
ΑΠΑΝΤΗΣΕΙΣ 

ΘΕΜΑ Α 
Α1. α, Α2. δ, Α3. δ,  Α4. δ, Α5. δ. 

ΘΕΜΑ Β
Β1. α. + β. 	i. σωματικό κύτταρο στην πρόφαση – 1, 156 μόρια DNA	
ii. σωματικό κύτταρο στην αρχή της μεσόφασης – 3, 78 μόρια DNA
iii. ωάριο – 2, 39 μόρια DNA

B2. i) Κατά την κυτταροπλασματική διαίρεση διανέμεται το κυτταρόπλασμα στα δύο θυγατρικά κύτταρα. Στα ανώτερα φυτικά κύτταρα, ήδη από το τέλος της ανάφασης, στην περιοχή του ισημερινού επιπέδου αρχίζει να δημιουργείται από μικροσωληνίσκους ένα πλέγμα, ο φραγμοπλάστης. Από το φραγμοπλάστη θα προκύψουν τα κυτταρικά τοιχώματα των δύο θυγατρικών κυττάρων. 
ii) Το βακτηριακό «χρωμόσωμα», για παράδειγμα, είναι ουσιαστικά ένα κυκλικό μόριο DNA, το οποίο αυτοδιπλασιάζεται πριν από τη διαίρεση του βακτηρίου. Τα δύο «χρωμοσώματα» μοιράζονται στα θυγατρικά κύτταρα με τη βοήθεια της κυτταρικής μεμβράνης, χωρίς τη δημιουργία ατράκτου. Τη διανομή του γενετικού υλικού ακολουθεί η διαίρεση του κυτταροπλάσματος, με διχοτόμηση. Τα δύο θυγατρικά κύτταρα αποχωρίζονται με την ανάπτυξη νέων κυτταρικών τοιχωμάτων.

Β3.  1-Β, 2-Γ, 3-Γ, 4-Β, 5-Α 

B4. α. Γαμέτες: αΒ & αβ. 
β. Μερικοί από τους συνδυασμούς γονιδίων (άρα και γνωρισμάτων που επηρεάζονται από τα γονίδια αυτά) είναι επιτυχέστεροι απ' ό,τι άλλοι, με την έννοια ότι προσφέρουν μεγαλύτερες δυνατότητες επιβίωσης στο φορέα τους σε συγκεκριμένες περιβαλλοντικές συνθήκες. Ο μηχανισμός αυτός συμβάλλει στην εξέλιξη, γιατί κάθε πληθυσμός περνά στις επόμενες γενιές του, πιο ευνοϊκούς συνδυασμούς γονιδίων και γνωρισμάτων.
Β5. 1. α, 2. δ, 3. γ, 4. γ, 5. δ   

ΘΕΜΑ Γ
Γ1. α. Στην κλασική αυτοσωμική επικρατή κληρονομικότητα κάθε ασθενής στο γενεαλογικό δένδρο έχει έναν τουλάχιστον ασθενή γονέα. Από φυσιολογικούς γονείς προκύπτουν μόνο φυσιολογικοί απόγονοι. Οι γονείς 4 και 5 όμως, είναι υγιείς και αποκτούν ασθενή γιο, το άτομο 7. 
β. Οι αυτοσωμικές υπολειπόμενες ασθένειες εκδηλώνονται μόνο στα ομόζυγα άτομα, τα οποία έχουν κληρονομήσει ένα παθολογικό αλληλόμορφο από κάθε γονέα.  Στην αυτοσωμική υπολειπόμενη κληρονομικότητα, οι δύο ασθενείς γονείς 7 και 8 θα έπρεπε να είναι ομόζυγοι για το υπολειπόμενο γονίδιο και επομένως να αποκτούν μόνο ασθενείς απογόνους. Το ζευγάρι 7 και 8 όμως, απέκτησε υγιή γιο, το άτομο 10. 
Έστω Α= φυσιολογικό αλληλόμορφο – επικρατές 
α = παθολογικό αλληλόμορφο - υπολειπόμενο. 
7: αα    8: αα
Γαμ.: 	       α  -      α 
Απόγ: 		αα,  όλοι οι απόγονοι ασθενείς 
γ. Τα γονίδια που βρίσκονται στο Χ χρωμόσωμα και δεν έχουν αλληλόμορφα στο Υ ονομάζονται φυλοσύνδετα και ο τρόπος με τον οποίο κληρονομούνται αναφέρεται ως φυλοσύνδετη κληρονομικότητα. Η κληρονομικότητα των φυλοσύνδετων υπολειπόμενων γονιδίων ακολουθεί ένα εύκολα αναγνωρίσιμο πρότυπο. Ένα υπολειπόμενο φυλοσύνδετο γονίδιο εκφράζεται φαινοτυπικά σε όλα τα αρσενικά άτομα που φέρουν το γονίδιο αλλά μόνο σε εκείνα τα θηλυκά που είναι ομόζυγα για το υπολειπόμενο γονίδιο. Συνεπώς, οι ασθένειες που ελέγχονται από υπολειπόμενα φυλοσύνδετα γονίδια εμφανίζονται συχνότερα στα αρσενικά άτομα και πάρα πολύ σπάνια στα θηλυκά άτομα. Η μητέρα 1 θα έπρεπε να είναι ομόζυγη για το υπολειπόμενο φυλοσύνδετο αλληλόμορφο (ΧαΧα) και καθώς οι γιοι κληρονομούν το Χ χρωμόσωμα από τη μητέρα τους θα έπρεπε το γιος 3 να πάσχει.
 Έστω ΧΑ= φυσιολογικό αλληλόμορφο – επικρατές 
Χα = παθολογικό αλληλόμορφο - υπολειπόμενο. 
1: ΧαΧα        2: XΑΥ
Γαμ.: 	   Χα       - 	ΧΑ, Υ 
Απόγ.         ΧΑΧα,  ΧαΥ 
Όλοι οι θηλυκοί απόγονοι υγιείς και όλοι οι αρσενικοί ασθενείς. 
δ. Εάν αλλάξουμε το άτομο 10 από υγιές σε ασθενές τότε τα δεδομένα του γενεαλογικού δέντρου συμφωνούν με τον αυτοσωμικό υπολειπόμενο τρόπο κληρονομικότητας. 
7: αα        8: αα
Γαμ. 	α	/ 	α
Απόγ. 	αα  (100% ασθενείς, άτομα 9 και 10) 

Γ2. α. Χ: αντίστροφη μεταγραφάση 
β. Υ: DNA πολυμεράση 
γ. 	① 5’CGTAATG.CTC.CCT.CAT.TGACTCAAAA3’
②3’GCATTAC.GAG.GGA.GTA.ACTGAGTTTT5’  
Το παραπάνω δίκλωνο μόριο DNA μπορεί να αποτελεί γονίδιο που κωδικοποιεί πεπτίδιο. Στην αλυσίδα 1 εντοπίζεται κωδικόνιο έναρξης 5’ATG3’και στη συνέχεια, με βήμα τριπλέτας συνεχώς και μη επικαλυπτόμενα, κωδικόνιο λήξης της μετάφρασης 5’TGA3’.  		
δ. Θα πραγματοποιηθεί σύνθεση πολυνουκλεοτιδικής αλυσίδας τόσο στην περίπτωση που προστεθεί στον δοκιμαστικό σωλήνα, i) μόνο το ένζυμο Χ όσο και στην περίπτωση που θα προστεθεί, ii) μόνο το ένζυμο Υ.

Γ3. ΧΑ : επικρατές αλληλόμορφο για την δημιουργία οδοντώσεων των πτερύγων, θνησιγόνο σε ομόζυγη κατάσταση (ΧΑΧΑ) και σε ημιζυγία (ΧΑΥ) 
Χα : υπολειπόμενο φυσιολογικό αλληλόμορφο 
Γ : επικρατές αλληλόμορφο για γκρι χρώμα
γ : υπολειπόμενο αλληλόμορφο για μαύρο χρώμα   
ΓγΧΑΧα  γγΧαΥ
Γαμέτες: ΓΧΑ , ΓΧα , γΧΑ  , γΧα - γΧα , γΥ
	
	ΓΧΑ 
	ΓΧα
	γΧΑ
	γΧα

	γΧα 
	ΓγΧΑΧα
	ΓγΧαΧα
	γγΧΑΧα
	γγΧαΧα

	γΥ
	ΓγΧΑΥ πεθαίνει
	ΓγΧαΥ 
	γγΧΑΥ πεθαίνει
	γγΧαΥ



α. 20 θηλυκά  γκρι - πτέρυγες με οδοντώσεις 
20 θηλυκά  γκρι -  φυσιολογικές πτέρυγες 
20 θηλυκά  μαύρα - πτέρυγες με οδοντώσεις 
20 θηλυκά  μαύρα  -  φυσιολογικές πτέρυγες
20 αρσενικά   γκρι - φυσιολογικές πτέρυγες
20 αρσενικά μαύρα  -  φυσιολογικές πτέρυγες
β. 20 από τα 120 άτομα αναμένεται ότι θα έχουν πτέρυγες με οδοντώσεις και μαύρο χρώμα σώματος. 

ΘΕΜΑ Δ
Δ1. Οι φαινοτυπικές αναλογίες μεταξύ των θηλυκών και των αρσενικών απογόνων διαφέρουν και στις τρεις διασταυρώσεις, που σημαίνει ότι το χρώμα των φτερών ελέγχεται από φυλοσύνδετο γονίδιο. Σε όλες τις διασταυρώσεις η αναλογία φύλου είναι 1:1, άρα δεν εντοπίζεται φυλοσύνδετο υπολειπόμενο θνησιγόνο γονίδιο. Ο φαινότυπος μαυροκόκκινα φτερά εντοπίζεται μόνο σε θηλυκά άτομα τα οποία προκύπτουν από τη διασταύρωση θηλυκού εντόμου με κόκκινα φτερά με αρσενικό που έχει μαύρα φτερά. Συνεπώς, το αλληλόμορφο που ελέγχει το κόκκινο χρώμα φτερών είναι συνεπικρατές με αυτό που ελέγχει το μαύρο χρώμα φτερών. Ένα θηλυκό άτομο κληρονομεί ένα Χ χρωμόσωμα από τον πατέρα του και ένα Χ από την μητέρα του. Στην δεύτερη διασταύρωση  όλα τα θηλυκά άτομα έχουν τον ίδιο φαινότυπο με τον αρσενικό γονέα, δηλαδή κόκκινο. Συμπεραίνουμε, ότι το αλληλόμορφο που είναι υπεύθυνο για το κόκκινο χρώμα  επικρατεί σε αυτό που είναι υπεύθυνο για το άσπρο χρώμα. Στην τρίτη διασταύρωση  όλα τα θηλυκά άτομα έχουν τον ίδιο φαινότυπο με τον αρσενικό γονέα, δηλαδή μαύρα. Συμπεραίνουμε, ότι το αλληλόμορφο που είναι υπεύθυνο για το μαύρο χρώμα  επικρατεί σε αυτό που είναι υπεύθυνο για το άσπρο χρώμα.
Άρα, το χρώμα των φτερών ελέγχεται από τρία αλληλόμορφα.
ΧΜ υπεύθυνο για το μαύρο χρώμα φτερών, 
ΧΚ υπεύθυνο για το κόκκινο χρώμα φτερών και
Χα υπολειπόμενο το οποίο είναι υπεύθυνο για το άσπρο χρώμα φτερών. 
Διασταύρωση Ι
P:	ΧΚΧΚ       ΧΜΥ 
Γαμ. 	ΧΚ  	-     ΧΜ, Υ
F: 	 ΧΜΧΚ,    ΧΚΥ 
 100 θηλυκά με μαυροκόκκινα φτερά : 100 αρσενικά με κόκκινα φτερά
Διασταύρωση ΙΙ
P:	ΧαΧα       ΧΚΥ 
Γαμ. 	Χα  	-     ΧΚ, Υ
F: 	 ΧΚΧα,    ΧαΥ  
100 θηλυκά με κόκκινα φτερά : 100 αρσενικά με άσπρα φτερά
Διασταύρωση ΙΙΙ
P:	ΧαΧα       ΧΜΥ 
Γαμ. 	Χα  	-     ΧΜ, Υ
F: 	 ΧΜΧα,    ΧαΥ  
100 θηλυκά με μαύρα φτερά : 100 αρσενικά με άσπρα φτερά

Δ2. α. Η αλυσίδα Ι του γονιδίου είναι η κωδική αλυσίδα, καθώς σε αυτή εντοπίζονται κωδικόνιο έναρξης 5’ATG3’ και κωδικόνιο λήξης της μετάφρασης από αριστερά προς τα δεξιά. Αφού η αλληλουχία της 5΄αμετάφραστης περιοχής του mRNA βρίσκεται στα αριστερά του μορίου, στην ίδια θέση θα εντοπίζεται και το 5’ άκρο της κωδικής αλυσίδας του γονιδίου.  Η μετάφραση του mRNA που προκύπτει από τη μεταγραφή του ξεκινά από το 5’ άκρο και ολοκληρώνεται κοντά στο 3΄άκρο. Το mRNA που προκύπτει είναι ακριβές αντίγραφο της κωδικής αλυσίδας, με τον ίδιο προσανατολισμό, με την μόνη διαφορά στην αλληλουχία των βάσεων τους να αποτελεί η παρουσία της U στο mRNA στη θέση της Τ στην κωδική αλυσίδα του DNA.  Συνεπώς, η αλυσίδα ΙΙ αποτελεί τη μη κωδική – μεταγραφόμενη αλυσίδα του γονιδίου. Τα άκρα του μορίου είναι Α: 5’, Β: 3’, Γ: 3’, Δ: 5’       
β. Η αλυσίδα του γονιδίου που αντιγράφεται με ασυνεχή τρόπο είναι η Ι. 
γ. Κατά την μετάφραση του μορίου mRNA που προκύπτει από το εικονιζόμενο γονίδιο χρησιμοποιήθηκαν κατά σειρά μόρια tRNA με τα αντικωδικόνια: 3΄UAC5΄, 3΄ CUC5΄,3΄GGG 5΄,3΄CUC5΄, 3΄AGU 5΄ και 3΄GUA 5΄. Αυτό σημαίνει ότι το mRNA που μεταφράζεται έχει τα κωδικόνια: 5’AUG3’, 5’GAG3’, 5’CCC3’, 5’GAG3’, 5’UCA3’ & 5’CAU3’. Ο όρος κωδικόνιο δεν αφορά μόνο το mRNA αλλά και το γονίδιο από το οποίο παράγεται. Στο γονίδιο που αναγράφεται παρακάτω εντοπίζονται τα κωδικόνια που κωδικοποιούν αμινοξέα καθώς και το κωδικόνιο λήξης της μετάφρασης 5’TGA3’. 
		          Κ.Ε.				           Κ.Λ.
I	5’ TATGC … ATG.G.GGCTTT.AG.CCC.GAG.TCA.CAT.TGACTGCAT3’ 
ΙΙ	3’ ATACG …TAC .C.CCGAAA.TC.GGG.CTC.AGT.GTA.ACTGACGTA5’ 
Το γονίδιο είναι ασυνεχές, που σημαίνει ότι οι αλληλουχίες που μεταφράζονται σε αμινοξέα διακόπτονται από ενδιάμεση αλληλουχία η οποία δε μεταφράζεται σε αμινοξέα. Οι αλληλουχίες που μεταφράζονται σε αμινοξέα ονομάζονται εξώνια και η ενδιάμεση αλληλουχία είναι το εσώνιο. Αυτή η αλληλουχία είναι:
5’ GGCTTT3’
[bookmark: _GoBack]3’ CCGAAA5’ 

Δ3. 1- αιμορροφιλία Α, 2- αλφισμός, 3- οικογενής υπερχοληστερολαιμία

